12Desmoulins [demu´lä(n)], Camille [ka´mij] (1760-1794) - ajakirjanik (hariduselt jurist); peale Neckeri tagandamist kutsus rahvast vabastama Bastille' vanglast "despotismi ohvreid"; kokardi idee algataja (trikoloori idee kuulub La Fayette'ile). Robespierre'i koolivend ja sõber Collège Louis-le-Grand'is, kust ka veendumus Terrori ajal, et teda miski ei ohusta; sõbrunes Dantoniga jagades viimase poliitilisi vaateid; teda peeti kõige meeldivamaks jakobiiniks, poliitikuks, kellele võim ei löönud pähe; väike kokutamine ei lubanud tal saada suureks kõnemeheks, see-eest olid tema mõtted selged ja sisutihedad; tema boheemlaslik elustiil ja julge sõnavalik viisid marru Saint-Justi, keda ta pidevalt pilkas; see saigi talle saatuslikuks; giljotineeriti 5. aprillil 1794.